આરએસએસના સ્થાપના દિવસના અવસર પર સંઘ પ્રમુખ મોહન ભાગવતે રામ મંદિરનો મુદ્દો ઉઠાવતા સરકાર પાસે કાયદો બનાવવાની માંગ કરી હતી. ત્યારથી ઓયધ્યાના માહોલમાં બદલાવ આવ્યો છે. આંગતુક અને પર્યટક કારસેવકપુરમ તરફ જઇ રહ્યા છે જ્યાં તેમનું સ્વાગત સ્થાનિક પૂજારીઓ અને ભક્તો દ્વારા રામના ભજનો ગાઇને કરાય છે. મંદિર બનાવાની ગતિવિધી ઝડપી બની છે. વીએચપીના સૂત્રોના જણાવ્યા મુજબ, મંદિર નિર્માણ માટે વિશ્વ હિંદુ પરિષદે પથ્થરોથી ભરેલા ટ્રકનો ઓર્ડર આપી દીધો છે.